25. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α2γ/οικ. 3051 της 25 Απρ./9  Μαΐου 1980 (ΦΕΚ Β΄ 475) Περί απαγορεύσεως του καπνίσματος σε κοινούς κλειστούς χώρους. Έχοντας υπόψη: 1.Το Α.Ν. 2520/1940 "περί Υγειονομικών Διατάξεων". 2.Το υπ’ αριθ. 544/77 Π.Δ/γμα "περί Οργανισμού του Υπουργείου Κοινων. Υπηρεσιών" και  3.Τις υποδείξεις της Παγκοσμίου Οργανώσεως Υγείας, για την προστασία της υγείας των μη καπνιστών, αποφασίζουμε: 1.Απαγορεύεται το κάπνισμα σε όλους γενικά τους κλειστούς δημόσιους χώρους (αίθουσες αναμονής του κοινού, συνεδριάσεων, συνελεύσεων, ανελκυστήρες κλπ.) που ανήκουν σε κρατικούς φορείς σε Νομικά Πρόσωπα Δημοσίου ή Ιδιωτικού Δικαίου, σε Οργανισμούς και άλλα Ιδρύματα (Ο.Τ.Ε., Δ.Ε.Η., Ε.Λ.Τ.Α., και τα όμοια). 2.Εξαιρετικώς επιτρέπεται το κάπνισμα σε χώρους μακράς αναμονής του κοινού (λ.χ. αεροδρόμια, σιδηροδρομικούς σταθμούς κ.α.), εφόσον θα έχουν φροντίσει οι αρμόδιοι φορείς για τη δημιουργία ξεχωριστών χώρων για τους καπνιστές. 3.Υπεύθυνοι για την εφαρμογή της παρούσης διατάξεως ορίζονται οι άμεσοι προϊστάμενοι των οικείων φορέων, στους οποίους ανήκουν οι ανωτέρω χώροι. 4.Την εκτέλεση της διατάξεως αυτής, η οποία θα ισχύσει μετά από 15 ημέρες αφότου θα δημοσιευθεί στην Εφημερίδα της Κυβερνήσεως, αναθέτουμε στα Κρατικά Υγειονομικά και Αστυνομικά Όργανα, οι δε παραβάτες θα διώκωνται και τιμωρούνται κατά το άρθρ. 3 του Α.Ν. 2520/40, όπως έχει αντικατασταθεί με το άρθρο μόνο του Νόμ.290/43, το οποίο έχει κυρωθεί με την υπ’ αριθ. 303/46 Π.Υ.Σ. Σελ. 334,14(α) Τεύχος Θ12 - Σελ. 24 26. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Α1/6122 της 16 Ιουλ./19 Σεπτ.  1986 (ΦΕΚ Β΄ 592) Υποχρεωτική δήλωση κρουσμάτων Συνδρόμου Επίκτητης Ανοσολογικής Ανεπάρκειας. Έχοντας υπόψη: 1.Τον Α.Ν. 2520/40 "περί υγειονομικών διατάξεων". 2.Το Β.Δ/γμα της 3.11.50 "περί μέτρων προς καταπολέμησιν επιδημικών νόσων και υποχρεωτικής δηλώσεως αυτών". 3.Το Π.Δ. 544/77 "περί οργανισμού του Υπουργείου Κοινωνικών Υπηρεσιών". 4.Το Νόμ.1558/85 (ΦΕΚ 137/85 τ.Α΄) "Κυβέρνηση και Κυβερνητικά Όργανα". 5.Την οικ. 748/7.8.85 Κοινή απόφαση του Πρωθυπουργού και του Υπουργού Υγείας, Πρόνοιας και Κοιν. Ασφαλίσεων "Για ανάθεση αρμοδιοτήτων στους Υφυπουργούς". 6.Το ΔΙ/6824/14.7.83/ΕΓΚ. 44 έγγραφό μας. 7.Το ΑΙ/οικ.2338/29.2.84/ΕΓΚ. 24 έγγραφό μας. 8.Την από 13 Μαΐου 1986 απόφαση της Εθνικής Επιτροπής ελέγχου ΣΕΑΑ. 9.Το 5063/2.7.1986 έγγραφο του Πανελληνίου Ιατρικού Συλλόγου, αποφασίζουμε: Εκδίδουμε την παρούσα Υγειονομική Διάταξη, η οποία θα ισχύει σε όλη την Επικράτεια. Άρθρ.1.-Πέρα από τα μέτρα, που προβλέπονται από το Β.Δ. /13.11.1950 "περί μέτρων, προς καταπολέμησιν επιδημικών νόσων και υποχρεωτικής δηλώσεως αυτών", με την παρούσα Υγειονομική Διάταξη ορίζουμε και: α)Υποχρεωτική τη δήλωση κάθε κρούσματος Συνδρόμου Επίκτητης Ανοσολογικής Ανεπάρκειας (AIDS) από τον ιατρό που διαγνώσκει τη νόσο, στον Προϊστάμενο ιατρό της Δ/νσεως Δημόσιας Υγιεινής του Υπουργείου Υγείας, Πρόνοιας και Κοιν. Ασφαλίσεων και χορήγηση όλων των Επιδημιολογικών και κλινικοεργαστηριακών πληροφοριών, που θα αναγράφονται σε δελτίο δηλώσεως, το οποίο θα διαθέτει δωρεάν, στους Ιατρούς και τα Νοσηλευτικά Ιδρύματα, η Υγειονομική υπηρεσία. β)Αυστηρή κάλυψη της δηλώσεως, από το ιατρικό απόρρητο. Άρθρ.2.-Η ισχύς της παρούσας, αρχίζει μετά από 15 ημέρες, αφότου θα δημοσιευθεί στην Εφημερίδα της Κυβερνήσεως. 28 34.Δ.α.25-26 Υγειονομικές Διατάξεις